Zhodnotenie finančných, ekonomických, enviromentálnych vplyvov
a vplyvov na zamestnanosť

	Predložený návrh zákona predpokladá z dôvodu zvýšenia hodnostného príplatku dopad na štátny rozpočet v roku 2006 celkom 443 380 tis. Sk, z toho predstavuje 335 284 tis.  Sk mzdové výdavky a 108 097 tis. Sk odvody do poistných fondov. Náklady na špecifickú zdravotnú starostlivosť pre policajtov budú predstavovať zvýšenie rozpočtových výdavkov cca o 14 000 tis. Sk, ktoré do 1. 1. 2005 uhrádzala Spoločná zdravotná poisťovňa.

	Na celkovom finančnom dopade  na štátny rozpočet v roku 2006 v sume 457 380 tis. Sk sa podieľa:

Ministerstvo vnútra SR							    344 390 tis. Sk
Ministerstvo spravodlivosti SR		                                                     72 557  tis. Sk
Ministerstvo dopravy, pôšt a telekomunikácií SR	                             16 678  tis. Sk
Národný bezpečnostný úrad                                                                           3 700  tis. Sk 
Slovenská informačná služba					                  20 055  tis. Sk.		
	
	Predložený návrh zákona bude mať dopad na štátny rozpočet aj v nasledujúcich rozpočtových rokoch vo výške ako je uvedená pre rok 2006. 

	Na zabezpečenie medzinárodných zmlúv medzi Slovenskou republikou, Českou republikou a Rakúskou republikou v oblasti policajnej spolupráce v boji proti trestnej činnosti, pri ochrane verejného poriadku a pri ochrane štátnej hranice na území zmluvných strán predstavuje zvýšený finančný dopad na štátny rozpočet v roku 2006: na úseku hranice s Rakúskou republikou v sume 562 tis. Sk a na úseku štátnej hranice s Českou republikou v sume 598 tis. Sk. Celkový ročný finančný dopad pri úhrade stravného v cudzej mene            za službu vykonávanú na území zmluvných strán predstavuje sumu 1 160 tis. Sk.
	
	Rovnaký finančný dopad sa predpokladá aj v nasledujúcich rozpočtových rokoch.

Návrh zákona nepredpokladá žiadny dopad na rozpočty obcí, na zamestnanosť, nepredpokladá žiadne environmentálne dopady ani dopad na podnikateľskú sféru.